open-index/open-wikipedia-markdown huggingface dataset:
เย็นตาโฟ

thumb|เย็นตาโฟ
**เย็นตาโฟ** เป็นชื่อเรียกของก๋วยเตี๋ยวชนิดหนึ่ง เหมือนก๋วยเตี๋ยวลูกชิ้นปลาทั่วไป แต่ที่มีความเป็นเอกลักษณ์ที่เหมือนกันในการทำ คือ ต้องใส่ซอสเย็นตาโฟลงไปในน้ำก๋วยเตี๋ยว ทำให้น้ำก๋วยเตี๋ยวมีสีแดง ซอสเย็นตาโฟมีสีแดง ทำมาจากเต้าหู้ยี้

ที่มาของชื่อ *เย็นตาโฟ* มาจากภาษาจีนแคะ (ตัวเต็ม: 釀豆腐, ตัวย่อ: 酿豆腐) อ่านว่า *ย้องแท้วฟู้* (ngiong-theu-fu) ภาษาจีนกลางอ่านว่า *เนี่ยงโต้วฟู* (niàng dòufu) หมายถึงเต้าหู้บ่มสอดไส้หมูสับ (ลักษณะเดียวกับส่วนประกอบของก๋วยเตี๋ยวแคะ) ซึ่งเป็นอาหารเลื่องชื่อของชาวจีนแคะมาแต่โบราณ ไม่ได้แปลว่า *[[เต้าหู้]]หมัก* (ที่หมายถึงเต้าหู้ยี้หรือ แท้วฟู้ยี ในภาษาจีนแคะ) ก่อนหน้านี้มีผู้สันนิษฐานว่าชาวแต้จิ๋วรับมาแล้วออกเสียงตามแบบถนัดว่า *เยี่ยงเต่าฮู* และเพี้ยนมาเป็นเย็นตาโฟในปัจจุบัน แต่ถ้าพิจารณาคำอ่านภาษาจีนแคะ ที่เขียนเป็นภาษาอังกฤษ ก็เพี้ยนเป็นเย็นตาโฟได้เช่นกัน

"ย้องแท้วฟู้" หรือเต้าหู้ยัดไส้ที่ชาวไทยรู้จักในชื่อ “เต้าหู้แคะ” ซึ่งเป็นเครื่องประกอบอย่างหนึ่งของ “ก๋วยเตี๋ยวแคะ” ในประเทศไทยด้วยนั้น เป็นวัฒนธรรมอาหารพื้นบ้านโบราณของชาวแคะที่สืบทอดมาเป็นเวลายาวนานนับพันปีจนกลายเป็นอาหารพื้นเมืองเลื่องชื่อของประเทศจีนเอง ตลอดจนประเทศมาเลเซีย สิงคโปร์ ฮ่องกง ไต้หวัน ไทย และอื่นๆ ที่มีชนเชื้อชาติแคะอาศัยอยู่ ซึ่งเป็นชนเชื้อชาติจีนที่มีพลเมืองรวมกันมากที่สุดในโลก และประเทศมาเลเซียยังได้ขึ้นบัญชี "ย้องแท้วฟู้" เป็นหนึ่งใน 100 รายการมรดกวัฒนธรรมอาหารแห่งชาติมาเลเซียด้วย             

นอกจากเครื่องที่เป็นเอกลักษณ์แล้วยังมีเต้าหู้ทอด ปาท่องโก๋ชิ้นเล็ก ปลาหมึกกรอบ เลือดหมูก้อน และผักนิยมใช้ผักบุ้ง อาจใส่เกี๊ยวกรอบหรือปลาชิ้น ลูกชิ้นปลา ในแถบจังหวัดระยอง

สูตรของเย็นตาโฟมีหลายสูตร ทั้งแบบธรรมดา แบบต้มยำทะเล โดยใส่เครื่องปรุงที่เป็นอาหารทะเลไปด้วย ตามการเปลี่ยนแปลงตามยุคสมัย

ก๋วยเตี๋ยวได้รับการปรุงแต่งเป็นเย็นตาโฟเมื่อใด ยังไม่มีการบันทึกไว้ แต่ตามที่มีการศึกษา ต้นตำรับอาหารของจีนจะมีรสชาติจืด ซึ่งคนไทยในสมัยก่อนนั้นไม่ชอบอาหารจืด ชอบอาหารที่มีรสจัด โดยมีการนำเต้าหู้ยี้มาใส่เพื่อปรุง และนำชื่อเรียกของเต้าหู้ชนิดนั้นมาตั้งเป็นชื่อของก๋วยเตี๋ยวใส่เต้าหู้ยี้ว่า เย็นตาโฟ

## ดูเพิ่ม
* รายชื่ออาหารจากเต้าหู้

## อ้างอิง
*
## แหล่งข้อมูลอื่น
      

หมวดหมู่:ก๋วยเตี๋ยว
หมวดหมู่:อาหารจากเต้าหู้
หมวดหมู่:อาหารจีน
หมวดหมู่:อาหารไทย
หมวดหมู่:อาหารมาเลเซีย
หมวดหมู่:อาหารสิงคโปร์
หมวดหมู่:อาหารฮากกา
หมวดหมู่:คำและวลีภาษาฮากกา
กวยจั๊บ

**กวยจั๊บ** (; เพ็งอิม: guê2 zab4) เป็นก๋วยเตี๋ยวชนิดหนึ่งที่ค่อนข้างแตกต่างจากก๋วยเตี๋ยวชนิดอื่นมากพอสมควร เพราะต้องใช้เส้นก๋วยเตี๋ยวชนิดหนึ่งที่เรียกว่าเส้นกวยจั๊บสดปรุง แบ่งออกได้เป็น 2 ประเภทใหญ่ ๆ คือ กวยจั๊บน้ำข้น และ กวยจั๊บน้ำใส นอกจากนี้แล้ว ยังมีเส้นกวยจั๊บประเภทหนึ่ง เรียกว่า กวยจั๊บเซี่ยงไฮ้ มีลักษณะเส้นใส ทำมาจากถั่วเหลือง นิยมใช้ทำกวยจั๊บน้ำใส หรือนำไปปรุงเป็นอาหารอย่างอื่นได้ เช่น ยำ หรือ ผัดขี้เมา เป็นต้น

กวยจั๊บ ในภาษาจีนแต้จิ๋วอ่านว่าก๋วยจั๊บ/ก้วยจับ เป็นอาหารดั้งเดิมของชาวแต้จิ๋ว ในภาษาจีนกลางมีสองคำที่ออกเสียงเหมือนกันและใช้แทนกันได้คือ  หรืออีกนัยหนึ่งว่า 

## ประเภทของกวยจั๊บ
* **กวยจั๊บน้ำข้น** ปรุงน้ำด้วยวิธีการพะโล้ เครื่องปรุง นิยมใช้ เครื่องในหมู ประเภทต่าง ๆ เช่น ไส้หมู หัวใจ ตับ กระเพาะ ปอด หนังหมู เป็นต้น นอกจากนี้แล้วยังใส่ เต้าหู้ ไข่ต้ม เนื้อหมู หมูกรอบ เลือดหมู เป็นต้น
* **กวยจั๊บน้ำใส** เครื่องปรุงเหมือนกวยจั๊บน้ำข้นทุกอย่าง แตกต่างกันเพียงน้ำที่เป็นน้ำต้มกระดูกหมูเท่านั้นเอง ไม่ใช้วิธีการพะโล้  โดยบางพื้นที่มักเรียกว่ากวยจั๊บญวนและใส่หมูยอ หอมเจียว พริกผัด

## อ้างอิง

## ดูเพิ่ม
* เฝอ อาจเรียกอีกอย่างหนึ่งว่ากวยจั๊บเวียดนาม

หมวดหมู่:ก๋วยเตี๋ยว
หมวดหมู่:อาหารจากเนื้อหมู
หมวดหมู่:อาหารจากเครื่องในสัตว์
หมวดหมู่:อาหารจีน
หมวดหมู่:อาหารไทย
หมวดหมู่:อาหารมาเลเซีย
หมวดหมู่:อาหารสิงคโปร์
หมวดหมู่:คำและวลีภาษาแต้จิ๋ว
หมวดหมู่:อาหารแต้จิ๋ว
ท่าอากาศยานนานาชาติคูเวต

**ท่าอากาศยานนานาชาติคูเวต** (, ) เป็นท่าอากาศยานนานาชาติในเขตผู้ว่าการอัลฟัรวานียะฮ์, ประเทศคูเวต ซึ่งอยู่ห่างจากคูเวตซิตีทางตอนใต้ 15.5 กิโลเมตร (9.6 ไมล์) กินพื้นที่ 37.7 ตารางกิโลเมตร (14.6 ตารางไมล์) โดยทำหน้าที่เป็นฮับหลักสำหรับคูเวตแอร์เวย์และอัลญะซีเราะฮ์แอร์เวย์

ส่วนหนึ่งของโซนสนามบินถูกออกแบบเป็น **ฐานทัพอากาศอับดุลลอฮ์ อัลมุบาร็อก** โดยมีกองบัญชาการของกองทัพอากาศคูเวต เช่นเดียวกันกับพิพิธภัณฑ์กองทัพอากาศคูเวต

ในวันที่ 13 มีนาคม ถึง 1 สิงหาคม ค.ศ. 2020 สายการบินทั้งหมดที่มายังท่าอากาศยานนานาชาติต้องถูกยกเลิกจากการระบาดทั่วของโควิด-19

## สายการบิน
* กรีฟอนแอร์
* กัลฟ์แอร์
* กาตาร์แอร์เวย์
* การบินไทย
* คูเวตแอร์
* เคแอลเอ็ม
* จาซีราแอร์เวย์
* ชาฮีนแอร์อินเตอร์เนชั่นเนล
* ซาอุดีอาระเบียนแอร์ไลน์
* ซีเรียนอาหรับแอร์ไลน์
* ตูนิสแอร์
* เตอร์กิชแอร์ไลน์
* บริติช แอร์เวย์
* บิมานบังกลาเทศแอร์ไลน์
* ปากีสถานอินเตอร์เนชั่นเนลแอร์ไลน์
* มาเลเซียแอร์ไลน์
* มิดเดิ้ลอีสแอร์ไลน์
* ยูไนเต็ดแอร์ไลน์
* เยเมเนีย
* รอยัลจอร์แดเนียน
* ลุฟต์ฮันซา
* ศรีลังกันแอร์ไลน์
* อินเดียนแอร์ไลน์
* อิหร่านแอร์
* อิหร่านแอสเซมานแอร์ไลน์
* อียิปต์แอร์
* เอติฮัดแอร์เวย์
* เอมิเรตส์
* เอเรียนาอาฟกันแอร์ไลน์
* แอร์ไชน่า
* แอร์สโลวาเกีย
* แอร์อาระเบีย
* แอร์อินเดีย
* โอมานแอร์
* โอลิมปิกแอร์ไลน์

### สายการบินขนส่งสินค้า
* คาร์โกลักซ์
* เซาต์แอร์
* ดีเอชแอล
* ฟัลคอนเอกซ์เพรส
* มาร์ตินแอร์
* ลุฟต์ฮันซาคาร์โก
* สิงคโปร์แอร์ไลน์คาร์โก
* แอร์ฟรานซ์คาร์โก
* ANA CARGO

## สถิติ
thumb|บริเวณผู้โดยสารขาออก
**ค.ศ. 2015 ถึงเดือนมีนาคม ค.ศ. 2020**

## อ้างอิง

## แหล่งข้อมูลอื่น

*Kuwait International Airport (official site) 
* 
* 

ค
หมวดหมู่:สิ่งก่อสร้างในคูเวตซิตี
บอมบาร์ดิเอร์

thumb|รถบัสหิมะบอมบาร์ดิเอร์, ผลิตขึ้นในปี 1952
**บอมบาร์ดิเอร์** (; , *บงบาร์ดีเย*) เป็นบริษัทที่เกี่ยวกับการบินและอวกาศของประเทศแคนาดา ก่อตั้งโดยโฌแซ็ฟ-อาร์ม็อง บงบาร์ดีเย ชาวฝรั่งเศส ในชื่อแรกว่า **โลโต-แนฌบงบาร์ดีเย** (L'Auto-Neige Bombardier) เมื่อ ค.ศ. 1942 ที่เมืองวาลกูร์ รัฐเกแบ็ก ในเริ่มแรกผลิตยานยนต์หิมะ แต่ในปัจจุบันเป็นผู้ผลิตอากาศยาน รถไฟ ตลอดจนยุทธภัณฑ์รายใหญ่ของโลก

ในเดือนกุมภาพันธ์ พ.ศ. 2563 บริษัท อัลสตอมได้ลงนามในหนังสือสัญญาเพื่อซื้อธุรกิจรถไฟของบริษัท บอมบาร์ดิเอร์ โดยการควบรวมแล้วเสร็จเมื่อวันที่ 29 มกราคม พ.ศ. 2564

บอมบาร์ดิเอร์เคยได้รับการจัดอันดับโดยนิตยสาร *[[ฟอบส์]]* เป็น 1 ใน 500 บริษัทที่ใหญ่ที่สุดของโลก

## บอมบาร์ดิเอร์กับประเทศไทย
บอมบาร์ดิเอร์เข้ามาดำเนินธุรกิจในประเทศไทยกว่า 30 ปี โดยได้นำโซลูชันระบบปฏิบัติการเดินรถและระบบอาณัติสัญญาณของบอมบาร์ดิเอร์มาใช้งานร่วมกับระบบรถไฟในประเทศไทยทั้งรถไฟดีเซลและระบบรถไฟฟ้า ปัจจุบันหน่วยธุรกิจระบบรางในประเทศไทยได้ถูกยุบรวมเข้ากับ บริษัท อัลสตอม ทรานสปอร์ต (ประเทศไทย) จำกัด ตามแผนการควบรวมกิจการระหว่างบอมบาร์ดิเอร์ ทรานสปอรเทชั่น และอัลสตอม
 
ในประเทศไทยมีรถไฟฟ้าที่ใช้ระบบปฏิบัติการเดินรถของบอมบาร์ดิเอร์ ได้แก่ รถไฟฟ้าบีทีเอส, รถไฟฟ้ามหานคร สายสีม่วง, รถไฟฟ้าสายสีทอง,  และรถไฟทางคู่สายเหนือ โดยแบ่งเป็น 3 รุ่น ดังนี้
* Cityflo 450 : ใช้ใน รถไฟฟ้าบีทีเอส 
* Cityflo 650 : ใช้ใน รถไฟฟ้ามหานคร สายสีม่วง และ รถไฟฟ้าสายสีทอง
* Interflo : ใช้ในโครงการรถไฟทางคู่สายเหนือ ช่วงลพบุรี-ปากน้ำโพ จำนวน 20 สถานี
ในส่วนของตัวรถไฟฟ้านั้นมีการเลือกใช้ตัวรถไฟฟ้าจาก บอมบาร์ดิเอร์ รวมทั้งสิ้น 2 โครงการ ได้แก่ รถไฟฟ้าบีทีเอส และรถไฟฟ้าสายสีทอง โดยแบ่งเป็น 2 รุ่น ดังนี้
* โมเวีย : ใช้ใน รถไฟฟ้าบีทีเอส (ตัวรถประกอบที่โรงงานซีอาร์อาร์ซีฉางชุน ประเทศจีน)
* อินโนเวีย เอพีเอ็ม 300 : ใช้ใน รถไฟฟ้าสายสีทอง (ตัวรถประกอบที่โรงงานซีอาร์อาร์ซี อัลสตอม ประเทศจีน)

## แหล่งข้อมูลอื่น

* 
*พิพิธภัณฑ์บอมบาร์ดิเอร์, Official J. Armand Bombardier Museum Website 
*Northern Tracks, Bombardier Collector's Website  
*Vintage Snowmobiles, Moto-Ski Snowmobile History 
*CBC Digital Archives – Bombardier: The Snowmobile Legacy*Yahoo! – Bombardier Inc. Company Profile 


หมวดหมู่:บริษัทของแคนาดา
หมวดหมู่:ผู้ผลิตเครื่องบิน
หมวดหมู่:บริษัทที่ก่อตั้งในปี พ.ศ. 2485
เจล

**เจล** เป็นวัสดุคล้ายของแข็ง เกิดจากสารละลายคอลลอยด์ (colloidal solution) มีโครงสร้างแบบร่างแห ที่สามารถเพิ่มปริมาตรเมื่ออยู่ในของเหลว ตัวอย่างของเจลที่กินได้ ได้แก่เจลาติน โดยมากมีสมบัติเป็นของเหลวเมื่อถูกกวน และสามารถกลับเป็นของแข็งเมื่อ5ปล่อยทิ้งให้พัก (thixotropy)

## การใช้งาน
มีสสารหลายชนิดที่ทำให้เกิดเป็นเจลได้ ทั้งในอาหาร สี และ สารเคมีจำพวกกาว

## การจัดหมวดของเจล

# สารอนินทรีย์ หรือ สารอินทรีย์ ในธรรมชาติ
# มีน้ำ หรือ มีตัวทำละลายอินทรีย์ เป็นองค์ประกอบ
# ขนาดของอนุภาค
# สมบัติการยืดหยุ่น และ ความแข็ง และความหนาแน่น

## ดูเพิ่ม
* เจลดูดน้ำ

## แหล่งข้อมูลอื่น
* Superabsorbent Polymer


หมวดหมู่:รูปแบบเภสัชภัณฑ์
หมวดหมู่:เคมีเชิงฟิสิกส์
หมวดหมู่:คอลลอยด์
สาหร่ายไก

**สาหร่ายไก** เป็นสาหร่ายน้ำจืดสีเขียวสกุล *Cladophora* และ *Rhizoclonium* ที่พบทางภาคเหนือของประเทศไทย โดยเฉพาะแถบ แม่น้ำน่าน ในอำเภอท่าวังผา จังหวัดน่าน และแม่น้ำโขง อำเภอเชียงของ จังหวัดเชียงราย ซึ่งสาหร่ายชนิดนี้สามารถนำมารับประทานได้

## ชื่อพื้นเมือง
มีหลายชื่อได้แก่ ไกเหนียวหรือไกค้าง, ไกเปื้อยหรือไกไหม,ไกต๊ะ,สาหร่ายไก,สาหร่ายไคร,ไกค่าว
เตา (ภาคเหนือ) นิยมนำมายำใส่ปลาทู มะเขือเปาะ

## ชนิด
สาหร่ายไกมี 3 ชนิด คือ
# **ไกเหนียว** (ไกค้าง) - มีสีเขียวเข้ม ลักษณะยาว ไม่แตกแขนง เนื้อไม่ฟู มีน้ำหนักพอสมควร มีความยาวประมาณ 2 เมตร
# **ไกเปื้อย** (ไกไหม) - ลักษณะจะเกาะอยู่กับหินเป็นกระจุกแล้วจึงกระจายแผ่ออกเป็นฝอยจำนวนมาก ลักษณะเส้นจะเหนียวและลื่น มีสีเขียวซีด มีความยาวประมาณ 80 เซนติเมตร
# **ไกต๊ะ** - ลักษณะเป็นกระจุกอยู่ปนกับไกไหม ลักษณะเส้นจะสั้นและลื่นมาก

## การทำอาหาร
สาหร่ายไกมักถูกนำมารับประทานแบบสด และยังสามารถนำมาปรุงเป็น ยำ ห่อนึ่ง โดยให้โปรตีนสูงกว่าการรับประทานเนื้อปลา มีวิตามินและเกลือแร่อยู่กว่า 18 ชนิด อีกทั้งมีสารต้านมะเร็ง และมีกากใยอาหารสูง
กลุ่มแม่บ้านเกษตรกรหนองบัว อำเภอท่าวังผา จังหวัดน่าน ได้นำมาแปรรูปผลิตอาหารแปรรูปจากสาหร่ายไกได้กว่า 14 ชนิด 

## การจำแนก
แบ่งออกเป็นสปีชีส์ต่าง ๆ ได้ดังนี้
**[[Cladophora aegagropila]]*
**[[Cladophora albida]]*
**[[Cladophora brasiliana]]*
**[[Cladophora catenata]]*
**[[Cladophora coelothrix]]*
**[[Cladophora columbiana]]*
**[[Cladophora dalmatica]]*
**[[Cladophora fracta]]*
**[[Cladophora glomerata]]*
**[[Cladophora graminea]]*
**[[Cladophora montagneana]]*
**[[Cladophora ordinata]]*
**[[Cladophora prolifera]]*
**[[Cladophora rupestris]]*
**[[Cladophora scopaeformis]]*
**[[Cladophora sericea]]*
**[[Cladophora vagabunda]]*

## อ้างอิง
* การเพาะเลี้ยงและแปรรูปสาหร่ายไก 
*เครื่องแปรรูป "สาหร่ายไก" ผลิตให้ทันขาย-เพิ่มรายได้กลุ่มแม่บ้าน  
*
*
*''Cladophora'' Index.  Monterey Bay Aquarium
*Marsin, P. and J. Tomasz. (2005). Introductory studies on the morphology of the genus *Cladophora* from the Gulf of Gdańsk. *Ocean. Hydrob. Studies*, 34(Supl.3): 187-193

## แหล่งข้อมูลอื่น

หมวดหมู่:สาหร่าย
ริโยะ โมริ

right|thumb|ริโยะ โมริ
**ริโยะ โมริ** () นางงามจักรวาลชาวญี่ปุ่น ประจำปี พ.ศ. 2550  เป็นนางงามจักรวาลคนที่ 2 ของประเทศญี่ปุ่น ต่อจากอากิโกะ โคจิมะ ที่เคยได้ตำแหน่งเมื่อปี พ.ศ. 2502

## ประวัติ
ริโยะ โมริ เกิดเมื่อ 24 ธันวาคม พ.ศ. 2529 เป็นชาวเมืองชิซูโอกะ ลูกสาวของเจ้าของโรงเรียนสอนเต้นรำ และตัวเธอเองเรียนเต้นบัลเลต์มาตั้งแต่ 4 ขวบ  และประกอบอาชีพเป็นครูสอน ริโยะ โมริ เข้าประกวดนางงามจักรวาล ครั้งที่ 56 ที่จัดขึ้น ณ หอประชุมในเม็กซิโกซิตี ประเทศเม็กซิโกมีสาวงามนานาชาติเข้าร่วม 77 ประเทศ 

## อ้างอิง
*"มิสยูนิเวิร์ส"กลับญี่ปุ่น ตอกย้ำสวยต่างสไตล์สาวยุ่น
*สาวญี่ปุ่นคนที่ 2 ซิวมงกุฎมิสยูนิเวิร์ส 

## แหล่งข้อมูลอื่น
*นางงามจักรวาล
*นางงามจักรวาล - ประเทศญี่ปุ่น

หมวดหมู่:ผู้ชนะการประกวดนางงามจักรวาล
หมวดหมู่:บุคคลจากชิซูโอกะ
หมวดหมู่:ผู้ชนะการประกวดนางงาม
จุลพยาธิวิทยา

**จุลพยาธิวิทยา** () มาจากรากศัพท์ภาษากรีกว่า *Histos* แปลว่า เนื้อเยื่อ และ *pathos* แปลว่า ความเจ็บป่วย จุลพยาธิวิทยาจึงหมายถึงการตรวจเนื้อเยื่อด้วยกล้องจุลทรรศน์เพื่อที่จะศึกษาพยาธิสภาพของโรค โดยเฉพาะอย่างยิ่งในทางเวชศาสตร์คลินิก (clinical medicine)  จุลพยาธิวิทยาหมายถึงการตรวจโดยการตัดเนื้อออกตรวจ (biopsy) หรือชิ้นเนื้อที่ได้จากการผ่าตัดโดยพยาธิแพทย์หรือนักพยาธิวิทยา หลังจากชิ้นเนื้อตัวอย่างได้ผ่านกระบวนการเตรียม การตัดชิ้นเนื้อสำหรับตรวจด้วยกล้องจุลทรรศน์ และวางชิ้นเนื้อลงบนแผ่นสไลด์แล้ว วิชานี้เป็นเครื่องมือที่สำคัญที่ใช้ในวิชาพยาธิกายวิภาคศาสตร์ (anatomical pathology) ในการวินิจฉัยมะเร็งและโรคอื่นๆ

## ดูเพิ่ม
* มิญชวิทยา
* พยาธิวิทยา
* พยาธิกายวิภาค
* การตัดเนื้อออกตรวจ
* การตัดตรวจเนื้อเย็นแข็ง
## อ้างอิง

## แหล่งข้อมูลอื่นๆ
* Immunohistochemistry - In Situ Hybridization 
* Virtual Histology Course - University of Zurich  


หมวดหมู่:พยาธิกายวิภาคศาสตร์
พระยาวิจารณ์จักรกิจ (บุญรอด สวาทะสุข)

พลเรือตรี **พระยาวิจารณ์จักรกิจ** (17 มิถุนายน 2433 – 20 มิถุนายน 2510) มีนามเดิมว่า **บุญรอด** อดีตผู้บัญชาการทหารเรือ ผู้ร่วมก่อตั้งโรงเรียนอาชีพช่างกล และเป็นต้นสกุล **สวาทะสุข**

## ประวัติ
**พระยาวิจารณ์จักรกิจ** มีชื่อเดิมว่า บุญรอด (ต่อมาเปลี่ยนชื่อเป็น บุญชัย) มีพี่น้องรวมทั้งสิ้น 8 คน เป็นพี่น้องร่วมบิดามารดาเดียวกัน 3 คน คือ พลเรือตรี พระยาวิจารณจักรกิจ (บุญรอด) นางเปี่ยม วีรเดช และนางปุก คงเปรม เคยดำรงตำแหน่งทางการเมืองในคณะรัฐมนตรีคณะที่ 6 และ คณะรัฐมนตรีคณะที่ 7 ในสมัยของพระยาพหลพลพยุหเสนา และยังดำรงตำแหน่งเป็นผู้รักษาราชการตำแหน่งผู้บัญชาการทหารเรือ และผู้บัญชาการทหารเรือ โดยเมื่อขณะที่ศึกษาอยู่ ณ โรงเรียนนายเรือในช่วงเดือนตุลาคม ร.ศ. 124 (พ.ศ. 2448) กรมทหารเรือได้สั่งให้กรมยุทธศึกษาทหารเรือคัดเลือกนักเรียนนายเรือ 7 นาย เพื่อจะส่งไปศึกษาวิชาการทหารเรือ ณ ประเทศญี่ปุ่น ซึ่ง นายบุญรอด (ต่อมาเป็นพลเรือตรี พระยาวิจารณ์จักรกิจ) เป็น 1 ใน 7 นักเรียนนายเรือที่ได้รับคัดเลือกในสมัยนั้นด้วย พลเรือตรี พระยาวิจารณ์จักรกิจ เป็นหนึ่งในผู้ร่วมก่อตั้งโรงเรียนอาชีพช่างกล หรือสถาบันเทคโนโลยีปทุมวันในปัจจุบัน

## ยศและบรรดาศักดิ์
### บรรดาศักดิ์
* หลวงวิจารณ์จักรกิจ (บุญรอด)
* พระยาวิจารณ์จักรกิจ (บุญรอด)

### ยศทหารเรือ
* ว่าที่นายเรือโท
* นายเรือเอก
* นายนาวาเอก

* พลเรือตรี

## ตำแหน่งราชการ
* เจ้ากรมอู่ทหารเรือ
* ผู้ช่วยผู้บัญชาการ สถานีทหารเรือกรุงเทพฯ (ฝ่ายช่าง)
* พ.ศ. 2475 คณะกรรมการกลางกลาโหม ฝ่ายทหารเรือ (กรรมการพิเศษ)
* พ.ศ. 2476 – 9 พฤษภาคม พ.ศ. 2481 ผู้บัญชาการทหารเรือ
* 22 กันยายน พ.ศ. 2477 – 9 สิงหาคม พ.ศ. 2480 คณะรัฐมนตรี คณะที่ 6
* 10 สิงหาคม พ.ศ. 2480 – 10 ธันวาคม พ.ศ. 2480 คณะรัฐมนตรี คณะที่ 7
* 21 ธันวาคม พ.ศ. 2480 – 10 กันยายน พ.ศ. 2481 คณะรัฐมนตรี คณะที่ 8
* พ.ศ. 2478 คณะกรรมการพิจารณาโครงการบำรุงกองทัพเรือ

* 10 พฤษภาคม พ.ศ. 2481 – 23 ตุลาคม พ.ศ. 2481 ผู้บัญชาการทหารเรือ
* 10 พฤษภาคม พ.ศ. 2481 – 24 ตุลาคม พ.ศ. 2481 ที่ปรึกษาการป้องกันพระราชอาณาจักร
* 11 กันยายน พ.ศ. 2481 – 16 ธันวาคม พ.ศ. 2481 รักษาการคณะรัฐมนตรี คณะที่ 8
* พ.ศ. 2483 ที่ปรึกษาผู้บัญชาการเขตภายใน
* 18 พฤศจิกายน พ.ศ. 2490 – 29 พฤศจิกายน พ.ศ. 2494 สมาชิกวุฒิสภาไทย ชุดที่ 2 พ.ศ. 2489

## พระราชทานนามสกุล
พระยาวิจารณ์จักรกิจ (บุญรอด) ได้รับพระราชทานนามสกุลว่า **สวาทะสุข** จากพระบาทสมเด็จพระมงกุฎเกล้าเจ้าอยู่หัวเมื่อวันที่ 21 พฤศจิกายน พ.ศ. 2457 ตาม *ประกาศพระราชทานนามสกุลครั้งที่ ๒๒* เป็นนามสกุลพระราชทานลำดับที่ 1,731 ใน *สมุดทะเบียฬนามสกุลพระราชทาน * ก่อนได้รับพระราชทานนามสกุลเดิมใช้นามสกุลว่า ทองเอม

## เครื่องราชอิสริยาภรณ์

* พ.ศ. ไม่ปรากฏ – 80px เหรียญราชนิยม

## อ้างอิง
; เชิงอรรถ

## แหล่งข้อมูล
* รายพระนาม และรายนามผู้บัญชาการทหารเรือ
* ชมรมศิษย์เก่านักเรียนนายเรือสัมพันธ์ 
* วันนี้ในอดีตกองทัพไทย
* จาริกานุสสรณ์ผู้ร่วมก่อตั้งโรงเรียนอาชีพช่างกล

หมวดหมู่:รัฐมนตรีไทยที่ไม่ได้ประจำกระทรวง
หมวดหมู่:ทหารเรือชาวไทย
วิจารณจักรกิจ
หมวดหมู่:พลเรือตรี
คณะวิศวกรรมศาสตร์ มหาวิทยาลัยสงขลานครินทร์

**คณะวิศวกรรมศาสตร์ มหาวิทยาลัยสงขลานครินทร์** () จัดตั้งและเปิดการเรียนการสอนเมื่อ พ.ศ. 2510 เป็นคณะวิศวกรรมศาสตร์ในประเทศไทยที่เก่าแก่เป็นอันดับที่ 7 ในช่วงก่อตั้งได้ฝากเรียนที่มหาวิทยาลัยแพทยศาสตร์ ก่อนที่จะย้ายมาเรียนที่หาดใหญ่จนถึงปัจจุบัน

## ประวัติ
คณะวิศวกรรมศาสตร์ เป็นคณะแรกของมหาวิทยาลัยสงขลานครินทร์ และเป็นคณะวิชาที่เก่าแก่ที่สุดในภาคใต้ ได้รับการจัดตั้งขึ้นพร้อมกับมหาวิทยาลัยสงขลานครินทร์ ใน พ.ศ. 2510 ซึ่งในขณะนั้นใช้ชื่อ มหาวิทยาลัยภาคใต้ และเริ่มรับนักศึกษาในปีนั้นจำนวน 50 คนแต่ในขณะนั้นสถานที่ศึกษา ที่อำเภอหาดใหญ่ จังหวัดสงขลา ยังสร้างไม่เสร็จ จึงต้องฝากนักศึกษาในขณะนั้นไปเรียนที่ คณะวิทยาศาสตร์การแพทย์ มหาวิทยาลัยแพทยศาสตร์ไปก่อน การเรียนการสอนในช่วงนั้นเป็นไปด้วยความยากลำบากมาก

การดำเนินการในระยะแรก ในช่วงแรก พ.ศ. 2511-2513 ประสบกับปัญหาขาดแคลนบุคลากร เครื่องมืออุปกรณ์ และสถานที่ด้านการเรียนการสอนบางวิชาอย่างมาก เช่น ในหมวดวิชาช่างเบื้องต้น ต้องฝากนักศึกษาไปเรียนที่ โรงเรียนช่างฝีมือทหาร ส่วนวิชาพื้นฐานทางวิทยาศาสตร์ ใช้คณาจารย์จากคณะวิทยาศาสตร์การแพทย์ มหาวิทยาลัยแพทยศาสตร์ ร่วมกับคณาจารย์จากโรงเรียนอาชีวศึกษาและวิทยาลัยเทคนิค สังกัดกระทรวงศึกษาธิการ และนักเรียนทุน “โคลัมโบ” ที่มีทุนผูกพันกับมหาวิทยาลัยเป็นส่วนใหญ่ มาช่วยสอน ในระหว่างนั้นได้รีบเร่งก่อสร้างที่ทำการถาวร ของคณะฯ ที่อำเภอหาดใหญ่ จังหวัดสงขลา และได้สั่งซื้อเครื่องมืออุปกรณ์ประกอบการเรียนการสอนไปพร้อม ๆ กัน

ใน พ.ศ. 2514 การก่อสร้างอาคารของคณะฯ เสร็จสิ้น พร้อมกับได้มีการติดตั้งเครื่องมืออุปกรณ์การศึกษาไว้บ้างแล้ว จึงได้ย้ายนักศึกษารวมประมาณ 200 คนยกเว้นนักศึกษาในชั้นปี่ที่ 1 มาเรียนที่คณะวิศวกรรมศาสตร์ มหาวิทยาลัยสงขลานครินทร์ วิทยาเขตหาดใหญ่ ซึ่งตั้งอยู่บริเวณ เชิงเขาคอหงส์ ต. คอหงส์ อ. หาดใหญ่ จ. สงขลา ส่วนนักศึกษาชั้นปีที่ 1 ยังคงให้เรียนอยู่ที่สำนักงานชั่วคราวที่กรุงเทพฯ ต่อไปอีกหนึ่งปีการศึกษา และใน พ.ศ. 2515 จึงย้ายนักศึกษาทั้งหมดมาที่คณะวิศวกรรมศาสตร์ มหาวิทยาลัยสงขลานครินทร์ วิทยาเขตหาดใหญ่ ดังนั้นใน พ.ศ. 2514 นี้เองที่คณะฯ ได้ผลิตบัณฑิตซึ่งสำเร็จการศึกษาเป็นรุ่นแรกจำนวน 13 คน

## ทำเนียบคณบดี

## การปรับเปลี่ยนโครงสร้าง
มหาวิทยาลัยสงขลานครินทร์ได้ปรับเปลี่ยนโครงสร้างการบริหารเนื่องจากปรับรูปแบบการบริหารมหาวิทยาลัยเป็นมหาวิทยาลัยในกำกับของรัฐตาม  ตั้งแต่ 7 ตุลาคม 2563 มีผลให้ปรับเปลี่ยนภาควิชาเป็นสาขาวิชา

## หลักสูตรที่เปิดสอน
ปัจจุบันคณะวิศวกรรมศาสตร์ มหาวิทยาลัยสงขลานครินทร์ เปิดทำการเรียนการสอนในหลักสูตร ดังต่อไปนี้

## ศิษย์เก่าที่มีชื่อเสียง
* ศิลปชัย จารุเกษมรัตนะ - อดีตปลัดกระทรวงคมนาคม
* ดรุณ ฉายแสง - อดีตอธิบดีกรมท่าอากาศยาน
*ปฐม เฉลยวาเรศ - อดีตอธิบดีกรมทางหลวงชนบท
* ประภัสสร์ มาลากาญจน์ - อดีตผู้ว่าราชการจังหวัดสุรินทร์
* กีรพัฒน์ เจียมเศรษฐ์ - อดีตผู้ว่าการการไฟฟ้านครหลวง

## อ้างอิง

## แหล่งข้อมูลอื่น
*คณะวิศวกรรมศาสตร์ มหาวิทยาลัยสงขลานครินทร์ วิทยาเขตหาดใหญ่
*ภาควิชาวิศวกรรมคอมพิวเตอร์ คณะวิศวกรรมศาสตร์ มหาวิทยาลัยสงขลานครินทร์ วิทยาเขตภูเก็ต

มหาวิทยาลัยสงขลานครินทร์
หมวดหมู่:มหาวิทยาลัยสงขลานครินทร์ วิทยาเขตหาดใหญ่
ถั่งโถมโหมแรงไฟ

**ถั่งโถมโหมแรงไฟ** เป็นบทเพลงปฏิวัติที่เขียนและขับร้องโดย วงดนตรีคาราวาน ซึ่งเขียนขึ้นเมื่อสมาชิกของวงทุกคนเดินทางเข้าป่า หลังเหตุการณ์ 6 ตุลา เพื่อเข้าร่วมการต่อสู้กับพรรคคอมมิวนิสต์แห่งประเทศไทย เนื่องจากความกดดันทางการเมืองยุคนั้น คำร้องโดย สุรชัย จันทิมาธร ทำนองโดย สุรชัย จันทิมาธร และทองกราน ทานา

## ประวัติ
ประวัติของเพลงนี้ตามที่กล่าวในเว็บไซต์อย่างเป็นทางการของวงคาราวาน ระบุว่า เมื่อสมาชิกของวงทุกคนเดินทางเข้าป่าที่จังหวัดเลย หลังเหตุการณ์ 6 ตุลาแล้ว ทุกคนก็ได้เข้ารับการอบรมทฤษฎีปฏิวัติจากพรรค จากนั้นไม่กี่วันต่อมาก็เดินทางเข้าสู่เขตจรยุทธ์ภูซาง ที่จังหวัดอุดรธานี

ในคืนหนึ่ง ทองกรานได้จินตนาการถึงภาพยนตร์เรื่องหนึ่งเกี่ยวกับจอมพลโจซิป โบรซ ติโต อดีตประธานาธิบดีประเทศยูโกสลาเวีย จึงเกิดแรงบันดาลใจฮัมทำนองเพลงลายอิสระขึ้นมา เมื่อสุรชัยได้ยินจึงคุยกันว่าน่าจะทำเป็นเพลงได้ โดยสุรชัยได้นำเอาทฤษฎีปฏิวัติมาเขียนเป็นเนื้อหาในเพลง

จากนั้นวงคาราวานได้ใช้ซอกภูในเขตจรยุทธ์ภูซางเป็นห้องบันทึกเสียง เพื่ออัดเพลงถั่งโถมโหมแรงไฟ โดยร้องขอเครื่องมือบันทึกเสียงจากจัดตั้งของพรรค การบันทึกเสียงเป็นไปอย่างยากลำบาก เนื่องจากความยากในการเล่นทำนองเพลงถั่งโถมโหมแรงไฟที่ช้าในตอนแรก และจะค่อย ๆ เร็วขึ้นในท่อนท้าย ๆ นักดนตรีและนักร้องทุกคนจึงต้องเล่นเพลงพร้อมกัน นอกจากนี้การอัดเสียงยังต้องการความเงียบที่สุดเพื่อไม่ให้มีเสียงรบกวนในเพลงด้วย มิฉะนั้นก็ต้องเริ่มอัดเสียงใหม่ทั้งหมด

ระหว่างการอัดเสียง ได้มีเสียงปืนดังขึ้น 1 นัด ซึ่งเป็นเสียงปืนของสหายนักรบที่ออกไปล่าสัตว์หาอาหาร  เสียงปืนที่ดังขึ้นในเวลานั้นดังตรงช่วงจบเนื้อร้องที่ว่า "มือจะกำปืนกล้าประกาศชัย" พอดี ทุกคนที่อัดเสียงในเวลานั้นเห็นตรงกันว่าเสียงปืนเข้ากันได้พอดีกับจังหวะของเพลง จึงเล่นเพลงต่อจนจบด้วยอารมณ์ฮึกเหิมและไม่มีการอัดเสียงใหม่อีก 

เพลงนี้เมื่อเผยแพร่ในหมู่พลพรรคของ พคท. โดยทางสถานีวิทยุเสียงประชาชนแห่งประเทศไทย (สปท.) ก็ได้รับความนิยมมาก ภายหลังเมื่อวงคาราวานออกจากป่า เพลงนี้ก็ยังเป็นเพลงที่ถูกขอให้เล่นมากที่สุดเพลงหนึ่งของวงคาราวานในปัจจุบัน

## ศิลปินที่นำไปขับร้องใหม่
* พงษ์สิทธิ์ คำภีร์ ในอัลบั้ม วันใหม่ (พ.ศ. 2550)
* แอ๊ด คาราบาว ในอัลบั้ม สุรชัยกึ่งศตวรรษ (พ.ศ. 2541)

## อ้างอิง

## แหล่งข้อมูลอื่น
* ฟังเพลงถั่งโถมโหมแรงไฟและประวัติเพลง 
* ดาวน์โหลดเพลงถั่งโถมโหมแรงไฟ ฉบับบันทึกเสียงครั้งแรกสุด (ที่มา )
* ฟังเพลงถั่งโถมโหมแรงไฟ ในการแสดงสดในรายการเมืองไทยรายสัปดาห์ 
* ฟังเพลงถั่งโถมโหมแรงไฟ ฉบับพงษ์สิทธิ์ คำภีร์
* ถั่งโถมโหมแรงไฟ(ดัดแปลงจากเพลงถั่งโถมโหมแรงไฟของคาราวาน) ของวงประกายดาว 

หมวดหมู่:เพลงปฏิวัติ
หมวดหมู่:ดนตรีเพื่อชีวิต
ฉัตรชัย ดุริยประณีต

**ฉัตรชัย ดุริยประณีต**  เป็นนักดนตรี นักแต่งเพลงอิสระชาวไทย สมาชิกวงเฉลียง

## ประวัติ
ฉัตรชัยเกิดเมื่อวันที่ 8 ธันวาคม พ.ศ. 2505 เป็นชาวกรุงเทพมหานคร จบการศึกษาระดับประถมศึกษาที่โรงเรียนประสาทวิทยา ระดับมัธยมศึกษาที่โรงเรียนเตรียมอุดมศึกษา จบการศึกษาปริญญาตรีจาก คณะพาณิชยศาสตร์และการบัญชี มหาวิทยาลัยธรรมศาสตร์ หลังจากจบการศึกษา ฉัตรชัยได้เข้าทำงานที่ธนาคารไทยพาณิชย์ และแต่งเพลงเก็บไว้ โดยแต่งกลางธนาคาร

ต่อมา ประภาส ชลศรานนท์ หนึ่งในผู้ก่อตั้ง บริษัท เวิร์คพอยท์ เอ็นเทอร์เทนเมนท์ จำกัด (มหาชน) ซึ่งขณะนั้นทำงานเป็นนักแต่งเพลง, โปรดิวเซอร์ และผู้บริหารของค่ายคีตา เรคคอร์ดส ได้ชักชวนให้ฉัตรชัยเข้าวงการหลังจากได้ฟังตัวอย่างเพลง *ตัวสำรอง* และ *อีกนาน* ที่ฉัตรชัยแต่งขึ้น ทำให้ได้ทำงานในทีมแต่งเพลงของคีตา เรคคอร์ดส

ต่อมาได้เข้ามาเป็นสมาชิกวงเฉลียงคนใหม่ หลังจากดี้ - นิติพงษ์ ห่อนาค และ ศุ บุญเลี้ยง ยุติบทบาทกับเฉลียงลง ฉัตรชัยขึ้นเวทีกับเฉลียงครั้งแรกในฟรีคอนเสิร์ตที่เซ็นทรัลลาดพร้าว และมีผลงานอัลบั้มกับเฉลียงทั้งหมดสองชุดคือ *แบ-กบาล* และ *ตะไคร่น้ำสุดขอบฟ้า*

## ผลงาน
; งานประพันธ์เพลง 
*วารุณี สุนทรีสวัสดิ์ (เพลง *อยากลืมเธอ, รักเดียว-ใจเดียว*)
*เสกสรร ชัยเจริญ (เพลง *ใจบางบาง*)
*พงษ์พัฒน์ วชิรบรรจง (เพลง *ตัวสำรอง*, อีกนาน, ใจนักเลง*)
*[[สุรศักดิ์ วงษ์ไทย]] (เพลง *ละลาย*)
*[[ปกรณ์ ลัม]] (เพลง *ยังไงก็ขอบใจ*)
*มะลิลา บาซิลเลี่ยน (เพลง *ไม่อ้วนเอาเท่าไหร่*)
* ฯลฯ

; ผลงานอื่น 
* *'เด็ดดอกไม้สะเทือนถึงดวงดาว** ร่วมกับ [[เกียรติศักดิ์ เวทีวุฒาจารย์]] ปี 2536
* **Happy Nok Day**
* คอนเสิร์ต **เพลงรักยุคคีตา โดย นกเฉลียง** ร่วมด้วย [[ศุ บุญเลี้ยง]] , [[เกียรติศักดิ์ เวทีวุฒาจารย์]] , [[พงษ์พัฒน์ วชิรบรรจง|อ๊อฟ พงษ์พัฒน์]] , [[เสกสรร ชัยเจริญ|หนุ่มเสก]] , [[พัดชา เอนกอายุวัฒน์|พัดชา AF2]] , [[ณัฐ ศักดาทร|นัท AF4]] , [[ป่านทอง บุญทอง|กุญแจซอล AF6]] แสดงที่[[ศูนย์วัฒนธรรมแห่งประเทศไทย]]
* อัลบั้มพิเศษ ***"[[ผูกใจ (อัลบั้ม)|ผูกใจ]]"**' (ร่วมด้วย [[ศุ บุญเลี้ยง]] , [[เกียรติศักดิ์ เวทีวุฒาจารย์]] , [[พัดชา เอนกอายุวัฒน์|พัดชา AF2]] , [[ณัฐ ศักดาทร|นัท AF4]])
* เพลง ดอกไม้ลายพาดกลอน คำร้อง/ทำนอง

* เพลงลาวม่านแก้ว

=== เพลงประกอบละคร === 


== อ้างอิง ==


* *เฉลียงเรื่องราวบนแผ่นไม้'', สำนักพิมพ์ แม่ขมองอิ่ม, ธันวาคม 2543

หมวดหมู่:บุคคลจากกรุงเทพมหานคร
หมวดหมู่:นักการธนาคารชาวไทย
หมวดหมู่:นักดนตรีชาวไทย
หมวดหมู่:นักร้องนักแต่งเพลงชาวไทย
หมวดหมู่:เฉลียง
หมวดหมู่:บุคคลจากโรงเรียนเตรียมอุดมศึกษา
หมวดหมู่:บุคคลจากคณะพาณิชยศาสตร์และการบัญชี มหาวิทยาลัยธรรมศาสตร์
หมวดหมู่:นักกีตาร์ชาวไทย
กลุ่มภาษาฟิลิปปินส์กลาง

**กลุ่มภาษาฟิลิปปินส์กลาง** เป็นภาษาที่ใช้พูดในฟิลิปปินส์ กระจายทั่วไปในเกาะลูซอนตอนใต้ หมู่เกาะวิซายัส เกาะมินดาเนา และหมู่เกาะซูลู ตัวอย่างภาษาในกลุ่มนี้ได้แก่ ภาษาตากาล็อก ภาษาเซบัวโน ภาษาฮิลิไกนอน ภาษาบิโกล ภาษาวาไร-วาไร ภาษากินาไรอา ภาษาเตาซุก และอื่ นๆ

หมวดหมู่:ตระกูลภาษาออสโตรนีเซียน
ภาษาจาราย

**ภาษาจาราย** (, , , , , ,  หรือ ; , , ) เป็นภาษากลุ่มมาลาโย-โพลีเนเซีย พูดโดยชาวจารายในเวียดนามและกัมพูชา มีผู้พูดราว  คน ซึ่งเป็นชนกลุ่มน้อยกลุ่มใหญ่ในเวียดนาม อยู่ในกลุ่มย่อยจาม ใกล้เคียงกับภาษาจามที่ใช้พูดในเวียดนามตอนกลาง มีผู้พูดภาษานี้บางส่วนอยู่ในสหรัฐ ซึ่งอพยพไปเมื่อครั้งสงครามเวียดนาม

## การจำแนก
ภาษาจารายอยู่ในกลุ่มภาษาจามของกลุ่มภาษามลายู-พอลินีเชีย แม้ว่าบางครั้งมักระบุเป็นกลุ่มภาษามอญ-เขมรจนกระทั่งคริสต์ศตวรรษที่ 20 ความเกี่ยวข้องของภาษาจารายกับภาษาพี่น้องในกลุ่มภาษาจามอย่างภาษาจามและภาษาระแด และความเชื่อมโยงกับภาษามลายู ได้รับการยอมรับตั้งแต่ ค.ศ. 1864

## สัทวิทยา
คำในภาษากลุ่มจามรวมทั้งภาษาจารายมักเป็นคำสองพยางค์และลงเสียงหนักที่พยางค์หลังซึ่งเป็นอิทธิพลจากภาษากลุ่มมอญ-เขมรที่อยู่ใกล้เคียง ภาษาจารายยังได้อิทธิพลจากภาษากลุ่มมอญ-เขมรในด้านที่ไม่มีการจำแนกเสียงสระของพยางค์แรก  คำสามพยางค์ทั้งหมดเป็นคำยืม ลักษณะทั่วไปของคำในภาษาจารายเป็น (C)(V)-C(L)V(V)(C) โดย "L" แสดงพยัญชนะเสียงเหลว ("l", "r", "w" "y"). เสียงสระที่พยางค์แรกมักเป็นเสียง "ə" แม้ว่าเสียงพยัญชนะตัวแรกเป็นเสียง /อ/ เสียงสระของพยางค์ที่เน้นมักเป็นสระประสม

## อ้างอิง

หมวดหมู่:กลุ่มภาษาจาม
จาราย
จาราย
ฟาโรห์เปปิที่ 2 เนเฟอร์กาเร

**ฟาโรห์เปปิที่ 2 เนเฟอร์กาเร** ( 2284 –  2214 ปีก่อน ค.ศ.) เป็นฟาโรห์ในราชวงศ์ที่ 6 แห่งราชอาณาจักรเก่าอียิปต์โบราณ พระองค์ขึ้นครองราชย์ตอนพระชนมพรรษาเพียง 6 พรรษา หลังฟาโรห์เมเรนเร เนมติเอมซาฟที่หนึ่งสวรรคต

แมนิโท นักประวัติศาสตร์สมัยโบราณ (ศตวรรษที่ 4 ก่อน ค.ศ.) รายงานว่าพระองค์ครองราชย์ 94 ปี และบันทึกพระนามแห่งตูริน (ศตวรรษที่ 13 ก่อน ค.ศ.) ระบุว่าครองราชย์ 90 ปี เนื่องจากหลักฐานร่วมสมัยล่าสุดเกี่ยวกับเปปิที่ 2 มีขึ้นในปีที่ 62 ของการครองราชย์ ช่วงปีที่มากกว่า 90 นั้นอาจถูกตั้งคำถาม

## หมายเหตุ

## อ้างอิง

## บรรณานุกรม
*Dodson, Aidan. Hilton, Dyan. 2004. The Complete Royal Families of Ancient Egypt, Thames & Hudson
*Dodson, Aidan. "An Eternal Harem: Tombs of the Royal Families of Ancient Egypt. Part One: In the Beginning". *KMT.* Summer 2004.
*Shaw, Ian. Nicholson, Paul. 1995. The Dictionary of Ancient Egypt, Harry N. Abrams, Inc. Publishers.
*Spalinger, Anthony. *Dated Texts of the Old Kingdom,* SAK 21, (1994), pp.&nbsp;307–308
*Oakes, Lorna and Lucia Gahlun. 2005. *Ancient Egypt*. Anness Publishing Limited.
*Perelli, Rosanna, "Statuette of Pepi II" in Francesca Tiradriti (editor), The Treasures of the Egyptian Museum, American University in Cairo Press, 1999, p.&nbsp;89.

## แหล่งข้อมูลอื่น

*A Short History of Egypt Part I: From the Predynastic Period to the Old Kingdom
*Saqqara: Pyramid of Pepi 2, from LexicOrient

ป
หมวดหมู่:พระมหากษัตริย์ที่ขึ้นครองราชย์ขณะทรงพระเยาว์
หมวดหมู่:บุคคลในศตวรรษที่ 23 ก่อนคริสตกาล
หมวดหมู่:ชาวอียิปต์ที่มีอายุเกิน 100 ปี
ภาษาชาบากาโน

**ภาษาชาบากาโน** (, ) เป็นภาษาครีโอลในประเทศฟิลิปปินส์ที่มีที่มาจากภาษาสเปน คำว่า chabacano ซึ่งเป็นที่มาของชื่อชาบากาโน (Chavacano) เป็นภาษาสเปน หมายถึง รสชาติแย่ สามัญ หรือหยาบ

ผู้พูดภาษาชาบากาโนส่วนใหญ่อยู่ในเมืองซัมโบวังกาซิตี จังหวัดซัมโบวังกา บาซีลัน จาไวต์ และบางบริเวณในดาเวาและโจตาบาโต มีผู้พูด 607,200 คนเมื่อ พ.ศ. 2543 มีผู้พูดภาษานี้ในเซ็มปอร์นา รัฐซาบะฮ์ มาเลเซีย ทางเหนือของเกาะบอร์เนียว ซึ่งเคยเป็นอาณานิคมของสเปนมาก่อน ชนกลุ่มน้อยชาวมุสลิมในซัมโบวังกา เช่นชาวเตาซุก ชาวซามัลส์ และชาวยากันส์ในบาซีลัน พูดภาษานี้ได้ด้วย ในจังหวัดใกล้เคียงคือ ซูลูและตาวี-ตาวี มีมุสลิมที่พูดภาษาชาบากาโน 
## สำเนียง
ภาษาชาบากาโนมีหลายสำเนียง สำเนียงที่ใช้ภาษาตากาล็อกเป็นภาษาเริ่มต้นมีสามสำเนียงคือ สำเนียงกาบิเต สำเนียงเตอร์นาตี และสำเนียงเอร์มิตา (สูญแล้ว) สำเนียงอื่น ๆ มีภาษาเซบัวโนเป็นสำเนียงเริ่มต้น สำเนียงซัมโบวังกามีผู้พูดมากที่สุด และเป็นภาษาหลักของเมืองซัมโบวังกา คำศัพท์ส่วนใหญ่มาจากภาษาสเปน แต่ไวยากรณ์ยึดตามภาษาในฟิลิปปินส์เช่นภาษาตากาล็อกและภาษาเซบัวโน ยังใช้ในการศึกษา สื่อตีพิมพ์ โทรทัศน์ และวิทยุ

## ประวัติ
### สำเนียงซัมโบวังกา
เมื่อ 23 มิถุนายน พ.ศ. 2178 ซัมโบวังกาเป็นอาณานิคมของสเปนอย่างสมบูรณ์ การจู่โจมของสุลต่านแห่งมินดาเนาและการตัดสินใจเผยแพร่ศาสนาคริสต์ลงไปทางใต้ของฟิลิปปินส์ทำให้ทางกองทัพตัดสินใจนำเข้าแรงงานจากลูซอนและวิซายา ทำให้บริเวณนั้น ประกอบไปด้วยกลุ่มคนที่หลากหลายคือ คือทหารจากสเปนและเม็กซิโก ประชาชนจากเซบูและอีโลอีโล และคนหลายเผ่าพันธุ์ในซัมโบวังกา ความแตกต่างทางด้านสำเนียงและวัฒนธรรม ทำให้คนแต่ละกลุ่มยากที่จะสื่อสารกัน ภาษาที่ใช้เป็นทางการคือภาษาสเปนแต่คนส่วนใหญ่ไม่ได้เรียนภาษาสเปน แต่จำเป็นต้องใช้ในการสื่อสาร จึงเกิดภาษาผสมและกลายเป็นภาษาลูกผสมไปอย่างสมบูรณ์ และกลายเป็นภาษากลางในซัมโบวังกาในปัจจุบัน
### สำเนียงกาบิเต/เตอร์นาตี
ชาวเมร์ดิกาสเป็นชนเผ่าในเตอร์นาตีในหมู่เกาะโมลุกกะที่มีอาณานิคมขนาดเล็กของสเปน เตอร์นาตีเคยเป็นอาณานิคมของโปรตุเกสมาก่อนที่สเปนจะเข้ามาปกครอง ใน พ.ศ. 2117 อาสาสมัครชาวเมร์ดิกาสได้ไปสู่กาวิเตเพื่อสนับสนุนสเปน ต่อต้านโจรสลัดชาวจีนที่เรียกลิมาฮอง ชาวเมร์ดิกาสเข้าไปตั้งรกรากในบริเวณบาร์ราเด มารากอนดอนซึ่งอยู่ใกล้ปากแม่น้ำมารากอนดอน ปัจจุบัน บริเวณนี้เรียกเตอร์นาตี และชุมชนของชาวเมร์ดิกาสยังใช้ภาษาสเปนลูกผสมที่ได้รับอิทธิพลจากภาษาโปรตุเกสซึ่งเรียกว่าสำเนียงเตร์นาเตญโญ
## สรรพนาม
คำสรรพนามภาษาชาบากาโนมีพื้นฐานมาจากภาษาตากาล็อก ภาษาเซบัวโน และภาษาสเปน เฉพาะสำเนียงซัมโบวังกาเท่านั้นที่แยกระหว่างสรรพนามบุรุษที่หนึ่งพหูพจน์รวม (kita) กับไม่รวมผู้ฟัง (kame) ยกเว้นในรูปเป็นทางการที่ใช้ nosotros ทั้งสองกรณี ต่อไปนี้เป็นตารางแสดงสรรพนามแทนบุคคลในภาษาชาบากาโนสำเนียงต่าง ๆ

## อ้างอิง

## บรรณานุกรม

* 
* Castillo, Edwin; Gabriel Ma., S.J., *Glosario Liturgico: Liturgical Literacy in the Chavacano de Zamboanga*. (Unpublished). Archdiocese of Zamboanga.
* 
* Holm, J. A. (1988). *Pidgins and creoles* (Vols. 1–2). Cambridge: Cambridge University Press.
* 
* 
* 
* 
* 
*  
* 
* 
* 

## แหล่งข้อมูลอื่น

*An abridged Chavacano dictionary 
*Chavacano Lessons with Audio 
*FilipinoKastila - Database of Chavacano academic articles 
*1883 letter – correspondence of Jacinto Juanmartí to German linguist Hugo Schuchardt dated 19 November 1883 containing text of chavacano spoken in Cotabato

หมวดหมู่:ภาษาพิดจินและภาษาครีโอล
หมวดหมู่:ภาษาสเปน
หมวดหมู่:ภาษาในประเทศฟิลิปปินส์
ท่าอากาศยานลอนดอนซิตี

**ท่าอากาศยานลอนดอนซิตี** (London City  Airport) ตั้งอยู่ที่เมืองนิวแฮม ในอีสลอนดอน ประเทศอังกฤษ รองรับพื้นที่ศูนย์กลางการเงินของลอนดอน และเนื่องจากทางวิ่งของท่าอากาศยานแห่งนี้มีระยะสั้น จึงมีข้อจำกัดด้านขนาดเครื่องบินที่มาใช้บริการ

## สายการบิน
* เคแอลเอ็ม
** เคแอลเอ็มซิตีฮ๊อปเปอร์
* บริติช แอร์เวย์
** บีเอซิตีฟลายเออร์
* ยูโรแมนซ์
* ลักซ์แอร์
* ลุฟต์ฮันซา
** ลุฟต์ฮันซาเรจินัล ให้บริการโดย คอนแท็คแอร์
** ลุฟต์ฮันซาเรจินัล ให้บริการโดย ซีร์รัสแอร์ไลน์
** ลุฟต์ฮันซาเรจินัล ให้บริการโดย ลุฟต์ฮันซาซิตีไลน์
** ลุฟต์ฮันซาเรจินัล ให้บริการโดย อักสบูร์กแอร์เวย์
* วีเอลเอ็มแอร์ไลน์
* สก็อตแอร์เวย์
* สแกนดิเนเวียนแอร์ไลน์
** ให้บริการโดย ทรานสวีดแอร์เวย์
* สวิสอินเตอร์เนชั่นเนลแอร์ไลน์
** สวิสยูโรเปียนแอร์ไลน์
* แอร์ฟรานซ์
** ให้บริการโดย ซิติเจ็ต
** ให้บริการโดย สก็อตแอร์เวย์
* แอร์วัน
** ให้บริการโดย ทรานสวีดแอร์เวย์

## อ้างอิง

## แหล่งข้อมูลอื่น
* เว็บไซต์ท่าอากาศยานลอนดอนซิตี 
* London City Airport Consultative Committee  

ซ
ซ
อักษรรูน

framed|200px|จารึกอักษรฟูทาร์กใหม่บน Vaksala Runestone
**อักษรรูน** หรือ **อักษรรูนิก** ในภาษาพื้นเมืองเรียกฟูทาร์ก ซึ่งหมายถึงตัวอักษร ข้อความ หรือจารึก ในภาษาเยอรมันเก่าหมายถึง ประหลาดหรือความลับ อักษรนี้มีความเกี่ยวข้องกับเวทมนตร์ ทฤษฎีเกี่ยวกับจุดกำเนิดของอักษรรูน ได้แก่ อักษรนี้ถูกออกแบบโดยอิสระ ไม่ขึ้นกับอักษรอื่น การเขียนเริ่มขึ้นในยุโรปใต้และถูกนำไปทางเหนือโดยเผ่าเยอรมัน เป็นแบบให้อักษรละตินและอักษรอีทรัสคัน

จารึกอักษรรูนที่เก่าที่สุดพบราว พ.ศ. 643 แต่จารึกส่วนใหญ่อยู่ในราว พ.ศ. 1600  พบทั้งยุโรปตั้งแต่แหลมบอลข่าน เยอรมัน สแกนดิเนเวีย ไปจนถึงอังกฤษ ทิศทางการเขียนช่วงแรกผันแปรมาก โดยมากอยู่ในแนวซ้ายไปขวา ไม่มีการแบ่งช่องว่างระหว่างคำมากนัก โดยอาจมีการใช้จุดหนึ่งจุดหรือมากว่า(►มากกว่า) จารึกที่พบมีทั้งจารึกบนผาสูง หินขนาดใหญ่ สิ่งก่อสร้าง จารึกทางศาสนาและเวทมนตร์ จารึกเกี่ยวกับการค้าและการเมือง จดหมายส่วนบุคคล ข้อความสั้นๆและจารึกในงานศิลปะ

## รูปแบบ
thumb|อักษรฟูทาร์กรุ่นแรก
thumb|อักษรฟูทาร์กรุ่นใหม่
อักษรรูนมีหลายรูปแบบดังต่อไปนี้
* อักษรฟูทาร์กรุ่นแรก (Elder Futhark) เป็นรูปแบบเก่าสุดที่พบในยุโรป ที่เป็นบ้านเกิดของเผ่าเยอรมัน รวมทั้งสแกนดิเนเวีย รูปแบบอื่นๆอาจพัฒนาไปจากรูปแบบนี้ 
* อักษรรูนกอทิก ใช้เขียนภาษากอทิกที่เป็นภาษาเยอรมันตะวันออก แต่จุดเริ่มต้นยังไม่ชัดเจน จารึกอักษรนี้เหลืออยู่น้อยมาก ถูกแทนที่ด้วยอักษรอื่นเมื่อราว พ.ศ. 900 
* อักษรฟูทาร์ก แองโกล-แซกซอน (Anglo-Saxon Futhorc) มีการเพิ่มอักษรบางตัวเข้ามาเพื่อใช้เขียนภาษาแองโกล-แซกซอน ซึ่งเป็นภาษาอังกฤษเก่า คาดว่าอักษรนี้เข้าไปในอังกฤษเมื่อ พ.ศ. 1000  และใช้มาจนถึง พ..ศ. 1600 มักพบบนเครื่องประดับ ก้อนหิน อาวุธ และอื่น ๆ 
* อักษรฟูทาร์กรุ่นใหม่ (Younger Futhark) พัฒนาจากอักษรรุ่นเก่า และคงตัวอยู่จนถึง พ.ศ. 1300 เป็นอักษรหลักในนอร์เวย์ สวีเดน และเดนมาร์ก จนกระทั่งถูกแทนที่ด้วยอักษรละตินเมื่อศาสนาคริสต์แพร่ไปถึง อักษรใน 3 ประเทศนี้ต่างกันเล็กน้อย

หลังพุทธศตวรรษที่ 23 การใช้อักษรรูนลดน้อยลง เมื่อศาสนาคริสต์แพร่หลายเข้ามา อักษรรูนถูกโยงเข้ากับเวทมนตร์คาถาซึ่งต้องถูกกำจัด ในปัจจุบันมีการฟื้นฟูการใช้อักษรรูนอีกครั้งแต่ใช้ในการพยากรณ์.

## อักษรรูนกับศาสตร์ลึกลับ

อักษรรูนถือเป็นอักษรศักดิ์สิทธิ์ของกลุ่มชนชาติที่ใช้ภาษากลุ่มเยอรมัน มีการนำชื่อเทพเจ้าต่างๆ มารวมเข้ากับชื่ออักษร ต่อมาได้แพร่หลายเข้าไปในสแกนดิเนเวีย มีการสลักอักษรรูนไว้ในเหรียญกษาปต์ โลงศพ หรือใช้ประดับตกแต่งสถานที่ ในยุคนาซีมีการฟื้นฟูการใช้อักษรรูนอีกครั้ง แต่เมื่อนาซีหมดอำนาจก็เสื่อมความนิยมไป จนปัจจุบันการทำนายด้วยอักษรรูนเป็นที่นิยมและนำกลับมาศึกษากันอีกครั้ง มีการกำหนดวิธีทำนายมากมาย เช่น การโยนกิ่งไม้เพื่อให้เกิดเป็นรูปอักษรรูนหรือสุ่มหยิบก้อนหินที่สลักรูปอักษรรูนไว้

ระบบอักษรรูนโบราณที่เก่าแก่ที่สุด มีทั้งหมด 24 ตัว แบ่งออกเป็น 3 ชุด (เรียกว่า 3 Aetts) ชุดละ 8 ตัว ดังนี้

## อ้างอิง
* อักษรรูนหรือรูนิก
* ไชย ชาญธรรม. รูน อักษรทำนาย. กทม. เดลฟี. ไม่ปรากฏปีพิมพ์

## แหล่งข้อมูลอื่น

*Ancientscripts.com Futhark entry.
*Omniglot.com runic alphabet entry.
*''Nytt om Runer'' runology journal. 
*Bibliography of Runic Scholarship 
*

รูน
หมวดหมู่:การทำนายดวงชะตา
ทรงตันจอห์นสัน

[thumb|right|The [elongated square gyrobicupola (*J*37), a Johnson solid]]
160px|thumb|ทรงนี้มิใช่ทรงตันจอห์นสันเพราะไม่นูน
160px|thumb|ทรงนี้มิใช่ทรงตันจอห์นสัน
ในทางเรขาคณิต **ทรงตันจอห์นสัน** หมายถึงทรงหลายหน้าที่เป็นทรงนูน และแต่ละหน้าเป็นรูปหลายเหลี่ยมด้านเท่า ที่ไม่ใช่ทรงตันเพลโต ทรงตันอาร์คิมิดีส ปริซึม และแอนติปริซึม ทรงตันจอห์นสันได้ตั้งชื่อตาม นอร์แมน จอห์นสัน นักคณิตศาสตร์ชาวอเมริกัน 

ในปี พ.ศ. 2509 นอร์แมน จอห์นสัน ได้ค้นพบรูปทรงดังกล่าวจำนวน 92 รูป และได้ตั้งชื่อและให้หมายเลขรูปทรงต่าง ๆ เหล่านั้น และเขาได้ตั้งข้อคาดเดาว่า รูปทรงจอห์นสันมีเพียง 92 รูปเท่านั้น ต่อมา ในปี พ.ศ. 2512 วิกเตอร์ ซาลแกลเลอร์ ได้พิสูจน์ข้อคาดเดาของจอห์นสันได้สำเร็จ

## การแจงนับ

### พีระมิด คิวโปลา และโรทันดา
J1-J5 เป็นรูปทรงพื้นฐาน

#### พีระมิด

#### คิวโพลาและโรทันดา

### พีระมิดดัดแปลง

#### พีระมิดยืด

#### พีระมิดคู่

### คิวโพลาและโรทันดาดัดแปลง

#### คิวโพลาและโรทันดายืด

#### คิวโพลาคู่

#### โรทันดาคู่

## ดูเพิ่ม
* ทรงตันเพลโต
* ทรงตันอาร์คิมิดีส

## แหล่งข้อมูลอื่น
* Paper Models of Polyhedra 
* Johnson Solids by George W. Hart.
* Images of all 92 solids, categorized, on one page 
* MathWorld
* VRML models 
* Educational toy system for making Johnson solids and other polyhedra  Magnetic Blocks
* VRML models of Johnson Solids by Vladimir Bulatov
ท่าอากาศยานลอนดอนลูตัน

**ท่าอากาศยานลอนดอนลูตัน** () เป็นสนามบินนานาชาติริมเมืองลูตัน ในเบดฟอร์ดเชอร์ ประเทศอังกฤษ ประมาณ 30 ไมล์ (48 กม.) ทางเหนือของกรุงลอนดอน เป็นสนามบินที่ใหญ่เป็นอันดับสี่ที่ให้บริการในพื้นที่ลอนดอนรองจากท่าอากาศยานลอนดอนฮีทโธรว์, ลอนดอนแกตวิก, และลอนดอนสแตนสเต็ด และเป็นหนึ่งในห้าท่าอากาศยานนานาชาติของลอนดอนพร้อมกับท่าอากาศยานลอนดอนซิตี

## รายชื่อสายการบิน

### สายการบินที่ให้บริการในปัจจุบัน
ณ เดือนกรกฎาคม ค.ศ. 2023 ท่าอากาศยานลอนดอนลูตันมีสายการบินที่ให้บริการดังนี้:
* บลูแอร์
* อีซี่ย์เจ็ต
* เอ็ลอัล
* ฟลายวัน
* ไรอันแอร์
* ซันเอกซ์เพรส
* ทูอีแอร์เวย์
* วิซซ์แอร์

### เที่ยวบินขนส่งสินค้า (คาร์โก)

## อ้างอิง

## แหล่งข้อมูลอื่น
* เว็บไซต์ท่าอากาศยานลูตัน 
* London Luton Airport Consultative Committee 

ลูตัน
ลูตัน
ท่าอากาศยานลอนดอนสแตนสเต็ด

**ท่าอากาศยานลอนดอนสแตนสเต็ด** () ตั้งอยู่ที่เมืองอัตเติลฟอร์ด ในเอสเซกซ์ ประเทศอังกฤษ ห่างจากตัวเมืองลอนดอนไปทางตะวันออกเฉียงเหนือประมาณ 48 กิโลเมตร (30 ไมล์)

## สายการบิน
* เชคแอร์ไลน์
* ซันเอกซ์เพรส
* เซ็นทรัลวิงส์
* ไซปรัสเตอร์กิสแอร์ไลน์
* ไซปรัสแอร์เวย์
* เตอร์กิชแอร์ไลน์
* ทรานซาเวียดอตคอม
* นอร์ดิกเรจินัล
* นอร์เวเจียนแอร์ชัตเทิล
* บลูวัน
* ฟลายโกลบสแปน
* ฟลายยิบรอลตา
* เฟรช์!
* แมกซ์เจ็ตแอร์เวย์
* เยอรมันวิงส์
* ไรอันแอร์
* วิซซ์แอร์
* สกายยุโรป
* อัลแบเนียนแอร์ไลน์
* อิสแรร์
* อีซีย์เจ็ต
* อีออสแอร์ไลน์
* อูริกนีแอร์เซอร์วิส
* เอลอัล
* เอมิเรตส์
* แอตลาสเจ็ต
* แอตแลนติกแอร์เวย์
* แอร์เบอร์ลิน
* แอร์มอลโดวา
* แอร์มอลตา
* แอร์อิตาลี
* ไอซ์แลนด์เอกซ์เพรส

### สายการเช่าเหมาลำ
* ดาร์วินแอร์ไลน์
* ธอมสัมฟลาย
* โธมัสคุกแอร์ไลน์
* บีเอชแอร์
* ปาล์มแอร์
* เฟิร์สชอยส์แอร์เวย์
* มายทราเวลแอร์เวย์
* เอกซ์แอลแอร์เวย์

### สายการบินขนส่งสินค้า
* เฟดเอกซ์
* ยูพีเอส
* รอยัลจอร์แดเนียน
* เอเชียน่าแอร์ไลน์

## อ้างอิง

## แหล่งข้อมูลอื่น
* เว็บไซต์ท่าอากาศยานลอนดอนสแตนสเต็ด 
* Stansted Airport Consultative Committee 
* เว็บไซต์การต่อต้านการขยายท่าอากาศยานลอนดอนสแตนสเต็ด 

ส
ไบคิวโพลาสี่เหลี่ยมจัตุรัสไจโรอีลองเกต

thumb|ไบคิวโพลาสี่เหลี่ยมจัตุรัสไจโรอีลองเกต
**ไบคิวโพลาสี่เหลี่ยมจัตุรัสไจโรอีลองเกต** () เป็นทรงหลายหน้า (polyhedron) ที่เกิดจากการนำไบคิวโพลาสี่เหลี่ยมจัตุรัส (square bicupola) ซึ่งไม่ว่าจะเป็นออร์โทไบคิวโพลาสี่เหลี่ยมจัตุรัส (square orthobicupola: J28) หรือไจโรไบคิวโพลาสี่เหลี่ยมจัตุรัส (square gyrobicupola: J29) ก็ตาม มาแทรกแอนติปริซึมแปดเหลี่ยม (octagonal antiprism) ลงไประหว่างกลาง และบิดปลายข้างหนึ่งเล็กน้อยให้เข้ามุมกับแอนติปริซึม (22.5 องศา) ซึ่งทำให้รูปทรงนี้เป็นรูปทรงที่มี 2 แบบเกลียว คือเกลียวที่สามารถหมุนปลายไปทางซ้ายและทางขวา รูปทรงนี้มีหน้ารูปสามเหลี่ยมด้านเท่า 24 หน้า หน้ารูปสี่เหลี่ยมจัตุรัส 10 หน้า รวม 34 หน้า มี 24 จุดยอด 56 ขอบ และเป็นทรงตันจอห์นสันหมายเลข 45 (Johnson solid: J45)

## ดูเพิ่ม
* ลำดับทรงตันจอห์นสัน
** ไบคิวโพลาสามเหลี่ยมไจโรอีลองเกต (gyroelongated triangular bicupola: J44)
** ไบคิวโพลาห้าเหลี่ยมไจโรอีลองเกต (gyroelongated pentagonal bicupola: J46)

## แหล่งข้อมูลอื่น
* 
* 

หมวดหมู่:ทรงหลายหน้า
หมวดหมู่:ทรงตันจอห์นสัน
ไบคิวโพลาห้าเหลี่ยมไจโรอีลองเกต

thumb|ไบคิวโพลาห้าเหลี่ยมไจโรอีลองเกต
**ไบคิวโพลาห้าเหลี่ยมไจโรอีลองเกต** () เป็นทรงหลายหน้า (polyhedron) ที่เกิดจากการนำไบคิวโพลาห้าเหลี่ยม (pentagonal bicupola) ซึ่งไม่ว่าจะเป็นออร์โทไบคิวโพลาห้าเหลี่ยม (pentagonal orthobicupola: J30) หรือไจโรไบคิวโพลาห้าเหลี่ยม (pentagonal gyrobicupola: J31) ก็ตาม มาแทรกแอนติปริซึมสิบเหลี่ยม (decagonal antiprism) ลงไประหว่างกลาง และบิดปลายข้างหนึ่งเล็กน้อยให้เข้ามุมกับแอนติปริซึม (18 องศา) ซึ่งทำให้รูปทรงนี้เป็นรูปทรงที่มี 2 แบบเกลียว คือเกลียวที่สามารถหมุนปลายไปทางซ้ายและทางขวา รูปทรงนี้มีหน้ารูปสามเหลี่ยมด้านเท่า 30 หน้า หน้ารูปสี่เหลี่ยมจัตุรัส 10 หน้า และหน้ารูปห้าเหลี่ยมปรกติ 2 หน้า รวม 42 หน้า มี 30 จุดยอด 70 ขอบ และเป็นทรงตันจอห์นสันหมายเลข 46 (Johnson solid: J46)

## ดูเพิ่ม
* ลำดับทรงตันจอห์นสัน
** ไบคิวโพลาสี่เหลี่ยมจัตุรัสไจโรอีลองเกต (gyroelongated square bicupola: J45)
** คิวโพลาโรทันดาห้าเหลี่ยมไจโรอีลองเกต (gyroelongated pentagonal cupolarotunda: J47)

## แหล่งข้อมูลอื่น
* 
* 

หมวดหมู่:ทรงหลายหน้า
หมวดหมู่:ทรงตันจอห์นสัน
คิวโพลาโรทันดาห้าเหลี่ยมไจโรอีลองเกต

thumb|250px|คิวโพลาโรทันดาห้าเหลี่ยมไจโรอีลองเกต
**คิวโพลาโรทันดาห้าเหลี่ยมไจโรอีลองเกต** () เป็นทรงหลายหน้า (polyhedron) ที่เกิดจากการนำคิวโพลาโรทันดาห้าเหลี่ยม (pentagonal cupolarotunda) ซึ่งไม่ว่าจะเป็นออร์โทคิวโพลาโรทันดาห้าเหลี่ยม (pentagonal orthocupolarotunda: J32) หรือไจโรคิวโพลาโรทันดาห้าเหลี่ยม (pentagonal gyrocupolarotunda: J33) ก็ตาม มาแทรกแอนติปริซึมสิบเหลี่ยม (decagonal antiprism) ลงไประหว่างกลาง และบิดปลายข้างหนึ่งเล็กน้อยให้เข้ามุมกับแอนติปริซึม (18 องศา) ซึ่งทำให้รูปทรงนี้เป็นรูปทรงที่มี 2 แบบเกลียว คือเกลียวที่สามารถหมุนปลายไปทางซ้ายและทางขวา รูปทรงนี้มีหน้ารูปสามเหลี่ยมด้านเท่า 35 หน้า หน้ารูปสี่เหลี่ยมจัตุรัส 5 หน้า และหน้ารูปห้าเหลี่ยมปรกติ 7 หน้า รวม 47 หน้า มี 35 จุดยอด 80 ขอบ และเป็นทรงตันจอห์นสันหมายเลข 47 (Johnson solid: J47)

## ดูเพิ่ม
* ไบคิวโพลาห้าเหลี่ยมไจโรอีลองเกต (gyroelongated pentagonal bicupola: J46)
* ไบโรทันดาห้าเหลี่ยมไจโรอีลองเกต (gyroelongated pentagonal birotunda: J48)

## แหล่งข้อมูลอื่น
* 
* 

หมวดหมู่:ทรงหลายหน้า
หมวดหมู่:ทรงตันจอห์นสัน
ไบโรทันดาห้าเหลี่ยมไจโรอีลองเกต

thumb|ไบโรทันดาห้าเหลี่ยมไจโรอีลองเกต
**ไบโรทันดาห้าเหลี่ยมไจโรอีลองเกต** () เป็นทรงหลายหน้า (polyhedron) ที่เกิดจากการนำไบโรทันดาห้าเหลี่ยม (pentagonal birotunda) ซึ่งไม่ว่าจะเป็นออร์โทไบโรทันดาห้าเหลี่ยม (pentagonal orthobirotunda: J34) หรือทรงสามสิบสองหน้าปรกติ (regular icosidodecahedron) ก็ตาม มาแทรกแอนติปริซึมสิบเหลี่ยม (decagonal antiprism) ลงไประหว่างกลาง และบิดปลายข้างหนึ่งเล็กน้อยให้เข้ามุมกับแอนติปริซึม (18 องศา) ซึ่งทำให้รูปทรงนี้เป็นรูปทรงที่มี 2 แบบเกลียว คือเกลียวที่สามารถหมุนปลายไปทางซ้ายและทางขวา รูปทรงนี้มีหน้ารูปสามเหลี่ยมด้านเท่า 40 หน้า หน้ารูปห้าเหลี่ยมปรกติ 12 หน้า รวม 52 หน้า มี 40 จุดยอด 90 ขอบ และเป็นทรงตันจอห์นสันหมายเลข 48 (Johnson solid: J48)

## ดูเพิ่ม
* ลำดับทรงตันจอห์นสัน
** คิวโพลาโรทันดาห้าเหลี่ยมไจโรอีลองเกต (gyroelongated pentagonal cupolarotunda: J47)
** ปริซึมสามเหลี่ยมออกเมนต์ (augmented triangular prism: J49)

## แหล่งข้อมูลอื่น
* 
* 

หมวดหมู่:ทรงหลายหน้า
หมวดหมู่:ทรงตันจอห์นสัน
นกอ้ายงั่ว

**นกอ้ายงั่ว** หรือ **นกคองู** () เป็นนกน้ำชนิดหนึ่ง อยู่ในวงศ์นกอ้ายงั่ว (Anhingidae) ในอันดับนกกระทุง (Pelecaniformes) (แต่บางข้อมูลจัดให้อยู่ในอันดับ Suliformes) ในประเทศไทยพบเพียงชนิดเดียวเท่านั้น

ขนาดลำตัวยาวประมาณ  90-95 เซนติเมตร  ปากตรง ปลายปากแหลม หัวเล็กคอยาวมาก ปีกยาว ปลายปีกค่อนข้างมน ขนปลายปีกเส้นที่ 2 และ 3 นับจากด้านนอกยาวที่สุด หางยาวแข็ง ปลายหางเป็นหางพลั่ว มีขนหาง 12 เส้น ขาค่อนข้างสั้นแต่ใหญ่ มีพังผืดนิ้วเป็นแบบตีนพัดเติม ทั้งสองเพศมีลักษณะและสีเหมือนกัน ตัวเต็มวัยหัวและคอสีน้ำตาล มีลายสีขาวคาดจากคางจนถึงข้างคอ ลำตัวสีดำ ช่วงไหล่ คอด้านบน และลำตัวด้านบนมีลายขีดสีเทาแกมสีเงิน ตัวไม่เต็มวัยสีจางกว่าตัวเต็มวัย หัวและคอสีขาว ลำตัวสีน้ำตาล มีลักษณะเด่น คือ มีลำคอยาวเรียวดูคล้ายงู จนได้อีกชื่อหนึ่งว่า "นกคองู" เพราะขณะว่ายน้ำ ลำตัวทั้งหมดจะจมลงใต้น้ำ ชูเฉพาะคอและหัวขึ้นเหนือน้ำ ดูคล้ายกับงูที่อยู่ในน้ำมาก

อยู่เป็นกลุ่มตามแหล่งน้ำ เช่น บึง, อ่างเก็บน้ำ, เขื่อน หรือแหล่งน้ำขนาดใหญ่ และอาจอยู่รวมกับนกและสัตว์ชนิดอื่น ว่ายน้ำและดำน้ำได้ดีมาก นอกจากนี้ยังบินได้ดี และชอบเกาะตามกิ่งไม้แห้งใกล้กับแหล่งน้ำหากินหรือบริเวณแหล่งอาศัย เพื่อผึ่งแดดหรือไซ้ขนหลังจากว่ายน้ำและดำน้ำหาอาหาร 

อาหารได้แก่ปลาชนิดต่าง ๆ ที่ขนาดไม่เล็กไม่ใหญ่เกินไป โดยใช้ปากแทงทะลุตัวปลา จากนั้นจะชูหัวและลำคอขึ้นเหนือน้ำ โยนปลาขึ้นไปในอากาศพร้อมกับอ้าปากรับ แล้วกลืนเข้าไปทั้งตัว แต่ถ้าปลาตัวใหญ่เกินไปก็อาจจะนำขึ้นมากินบนกิ่งไม้ นกอ้ายงั่วผสมพันธุ์ในช่วงฤดูฝนหรือระหว่างเดือนกรกฎาคมถึงเดือนตุลาคม ทำรังรวมกันเป็นกลุ่มตามต้นไม้สูง (ไม่ต่ำกว่า 20 เมตร) รังเป็นแบบง่าย ๆ ใช้กิ่งไม้มาวางซ้อนกันตามง่ามไม้ขนาดใหญ่ รังมีไข่ 3-5 ฟอง ทั้งคู่ผลัดกันฟักไข่ เนื่องจากนกอ้ายงั่ววางไข่ครั้งละไม่กี่ฟอง จึงมีความเสี่ยงที่จะถูกศัตรูของนกอ้ายงั่ว เช่น งู, หนู และนกล่าเหยื่อ ชนิดต่าง ๆ ซึ่งจะทำให้เสี่ยงต่อการสูญพันธุ์อย่างยิ่ง รวมทั้งการรบกวนของมนุษย์ซึ่งเป็นสาเหตุสำคัญอย่างยิ่งต่อการสูญพันธุ์
thumb|200px|left|คอที่ยาวคล้ายงู ขณะจับปลา
นกอ้ายงั่ว จัดเป็นดัชนีชี้วัดความสมบูรณ์ของธรรมชาติได้ดีอย่างหนึ่ง เพราะอาศัยอยู่ในบริเวณที่มีความอุดมสมบูรณ์ทั้งปริมาณของอาหาร และสภาพแวดล้อมต่าง ๆ จัดเป็นนกประจำถิ่นในประเทศไทย แต่อยู่ในภาวะถูกคุกคาม ในประเทศจัดให้เป็นสัตว์ป่าคุ้มครอง ปัจจุบันพบเพียงไม่กี่จังหวัดเท่านั้น เช่น เขตรักษาพันธุ์สัตว์ป่าภูเขียว จังหวัดชัยภูมิและจังหวัดสระแก้วในภาคตะวันออก

## อ้างอิง

## แหล่งข้อมูลอื่น
* นกอ้ายงั่ว     โดย  zyworld.com

หมวดหมู่:อันดับนกกระทุง
หมวดหมู่:นกที่พบในประเทศไทย
หมวดหมู่:วงศ์นกอ้ายงั่ว
หมวดหมู่:สัตว์ป่าคุ้มครอง
บีเอซิตีฟลายเออร์

**บริติชแอร์เวย์ซิตีฟลายเออร์** () หรือ **บีเอซิตีฟายเออร์** () เป็นสายการบินระดับภูมิภาคสัญชาติสหราชอาณาจักร และเป็นสายการบินลูกของบริติชแอร์เวย์ โดยมีสำนักงานใหญ่ตั้งอยู่ที่ดิดส์บรี แมนเชสเตอร์ ประเทศอังกฤษ สายการบินให้บริการเที่ยวบินภายในประเทศและภาคพื้นทวีปยุโรปจากฐานการบินที่ท่าอากาศยานลอนดอนซิตี การดำเนินงานทั้งหมดจะดำเนินการภายใต้ชื่อ *บริติชแอร์เวย์* ทั้งลวดลายอากาศยาน ชื่อ และรหัสเที่ยวบิน บีเอซิตีฟายเออร์ถือใบอนุญาตประกอบการประเภทเอของหน่วยงานการบินพลเรือนแห่งสหราชอาณาจักร ซึ่งสายการบินจะได้รับอนุญาตให้ขนส่งผู้โดยสาร สินค้า และไปรษณีย์บนเครื่องบินที่มีที่นั่ง 20 ที่นั่งขึ้นไป

## จุดหมายปลายทาง
ณ เดือนตุลาคม ค.ศ. 2024 บีเอซิตีฟลายเออร์ให้บริการเที่ยวบินสู่จุดหมายปลายทางต่างๆ ดังต่อไปนี้:

## ฝูงบิน
[thumb|[เอ็มบราเออร์ อี190 ของบีเอซิตีฟลายเออร์]]
[thumb|[เอฟโร อาร์เจ100 ของบีเอซิตีฟลายเออร์ในอดีต]]
### ฝูงบินปัจจุบัน
ณ เดือนตุลาคม ค.ศ. 2024 บีเอซิตีฟลายเออร์มีเครื่องบินประจำการอยู่ในฝูงบินดังนี้:

บีเอซิตีฟลายเออร์มีอายุฝูงบินเฉลี่ย 13 ปี

### ฝูงบินในอดีต
บีเอซิตีฟลายเออร์เคยให้บริการเครื่องบินดังต่อไปนี้:

## อ้างอิง

## แหล่งข้อมูลอื่น

* เว็บไซต์อย่างเป็นทางการ 

หมวดหมู่:สายการบินระดับภูมิภาค
หมวดหมู่:บริติชแอร์เวย์
หมวดหมู่:อินเตอร์แนชนัลแอร์ไลน์กรุ๊ป
หมวดหมู่:วันเวิลด์
หมวดหมู่:สายการบินที่ก่อตั้งในปี พ.ศ. 2534
หมวดหมู่:สายการบินสัญชาติสหราชอาณาจักร
หมวดหมู่:บริษัทสหราชอาณาจักรที่ก่อตั้งในปี พ.ศ. 2534
หุ่นยนต์ตำรวจ

**หุ่นยนต์ตำรวจ** เป็นหุ่นยนต์ที่ออกแบบเพื่อทำงานแทนตำรวจในงานตระเวนตรวจอาชญากรรม งานรักษาความปลอดภัย และการตรวจจับการเคลื่อนไหวของผู้บุกรุก 

## การนำมาใช้งาน

ที่เมืองเพิร์มทางภาคตะวันออกของรัสเซีย ได้ทดลองออกนำใช้หุ่นยนต์ ชื่อว่า อาร์ บอท 001 (R BOT 001)  มีรูปทรงเหมือนไข่ สูง 6 ฟุต แล่นได้ด้วยล้อ 4 ล้อ ติดทั้งกล้องถ่ายวิดีโอ 5ตัว และตัวรับสัญญาณในตัว สามารถส่งภาพและข้อมูลรายงานไปถึงสถานี ตำรวจ แต่ประสบปัญหาเนื่องจากฝน 

## อ้างอิง

## แหล่งข้อมูลอื่น

* งานวิจัยหุ่นยนต์ตำรวจ ของไทย 

ต
อาทิตย์

**อาทิตย์** อาจหมายถึง
* ดวงอาทิตย์ ดาวฤกษ์ศูนย์กลางของระบบสุริยะที่โลกของเราอาศัยอยู่
* พระอาทิตย์ เทวดานพเคราะห์องค์หนึ่ง
* *อาทิตย์* ใช้แทนความหมายของ สัปดาห์ หรือรอบเจ็ดวัน
** วันอาทิตย์ วันแรกของสัปดาห์
* ถนนพระอาทิตย์ ถนนในกรุงเทพมหานคร
** บ้านพระอาทิตย์ วังเก่าตั้งอยู่ที่ถนนพระอาทิตย์ ปัจจุบันเป็นสำนักงานของหนังสือพิมพ์ผู้จัดการ
* อาทิตย์อับแสง เพลงพระราชนิพนธ์ใน พระบาทสมเด็จพระเจ้าอยู่หัว ภูมิพลอดุลยเดช
* *อาทิตย์อุทัย* ภาษาพูดหมายถึงประเทศญี่ปุ่น

## บุคคล
* พระเจ้าวรวงศ์เธอ พระองค์เจ้าอาทิตย์ทิพอาภา ผู้สำเร็จราชการแทนพระองค์ในพระบาทสมเด็จพระเจ้าอยู่หัวอานันทมหิดล เป็นพระโอรสในพระเจ้าบรมวงศ์เธอ กรมหลวงชุมพรเขตอุดมศักดิ์
* พระเจ้าวรวงศ์เธอ พระองค์เจ้าอทิตยาทรกิติคุณ พระธิดาใน สมเด็จเจ้าฟ้าฯ กรมพระศรีสวางควัฒน วรขัตติยราชนารี
* พล.อ.อาทิตย์ กำลังเอก อดีตผู้บัญชาการทหารบกของกองทัพไทย
* ดร.อาทิตย์ อุไรรัตน์ อธิการบดี​มหาวิทยาลัยรังสิต อดีตรัฐมนตรีหลายสมัย
* อาทิตย์ อัสสรัตน์ ผู้กำกับภาพยนตร์ชาวไทย
* อาทิตย์ จิตรพล ศิลปินนักร้องชาวไทย
* อาทิตย์ ดาวสว่าง นักฟุตบอลชาวไทย
* อาทิตย์ สุนทรพิธ นักฟุตบอลชาวไทย
* อาทิตย์ ตั้งวิบูลย์พาณิชย์ (แบงค์) นักแสดงชาวไทย
* อาทิตย์ ตั้งสวัสดิ์รัตน์ (ริว) นักร้องและนักแสดงชาวไทย
อังคาร

**อังคาร**() อาจหมายถึง
* วันอังคาร - วันที่ 3 ในสัปดาห์
* ดาวอังคาร - ดาวเคราะห์ลำดับที่ 4 ในระบบสุริยะ
* พระอังคาร - เทวดานพเคราะห์องค์หนึ่ง
* เถ้ากระดูก
* อังคาร กัลยาณพงศ์
แอมเบอร์ บริคิช

**แอมเบอร์ นิโคล บริคิช**เป็นผู้เข้าแข่งขันรายการเซอร์ไวเวอร์ออสเตรเลียถูกโหวต
ออกเป็นคนที่11 เป็นลูกขุนคนที่สี่และเธอได้ไปแข่งขันต่อในเซอร์ไวเวอร์รวมดารา
แล้วเธอพัฒนาจนเป็นผู้ชนะได้ในที่สุดปัจจุบันเธออายุ 27 ปี เป็นนักร้อง
(เธอแข่งขันฤดูกาลแรกตอนอายุ 22 ปี และอีกฤดูกาลนึงตอนอายุ 25 ปี)
การขาดแคลน

**การขาดแคลน** หรือ **ภาวะขาดแคลน** เป็นภาวะหรือสถานการณ์ที่มีอุปทานไม่เพียงพอต่ออุปสงค์ ในเรื่องของเศรษฐศาสตร์ หรือ ภาวะที่มีบางอย่างไม่เพียงพอต่อความต้องการ เช่น การขาดแคลนสารอาหาร

## ปัญหาการขาดแคลนทางเศรษฐศาสตร์
* การขาดแคลนพลังงาน เช่น การขาดแคลนน้ำมันเชื้อเพลิง
* การขาดแคลนทรัพยากร เช่น ขาดแคลนน้ำ
* การขาดแคลนบุคลากร เช่น การขาดแคลนครู การขาดแคลนแพทย์ การขาดแคลนแรงงาน

## ดูเพิ่ม
* การขาดแคลนอาหาร

หมวดหมู่:เศรษฐศาสตร์
หมวดหมู่:ตลาด (เศรษฐศาสตร์)
จันทร์

**จันทร์** อาจหมายถึง
* ดวงจันทร์ ดาวบริวารของโลก
* พระจันทร์ เทวดานพเคราะห์องค์หนึ่ง
* วันจันทร์ วันหนึ่งในสัปดาห์

; พระจันทร์
* ถนนพระจันทร์ ถนนเลียบกำแพงพระราชวังบวรสถานมงคลด้านทิศใต้ 
** ป้อมพระจันทร์ ป้อมรอบกำแพงพระนคร
** ท่าพระจันทร์ ท่าเรือในถนนพระจันทร์

; บุคคล
* หม่อมเจ้าจันทร์จิรายุวัฒน์ รัชนี บางครั้งเรียกว่า ท่านจันทร์
* สมณะเพาะพุทธ จนฺทเสฏฺโฐ บางครั้งเรียกว่า ท่านจันทร์
* จันทร์ ขนนกยูง ผู้ก่อตั้งวัดพระธรรมกาย 

### ความหมายอื่น
* จันทรา (แก้ความกำกวม)
ไบคิวโพลาสามเหลี่ยมไจโรอีลองเกต

thumb|ไบคิวโพลาสามเหลี่ยมไจโรอีลองเกต
**ไบคิวโพลาสามเหลี่ยมไจโรอีลองเกต** () เป็นทรงหลายหน้า (polyhedron) ที่เกิดจากการนำไบคิวโพลาสามเหลี่ยม (triangular bicupola) ซึ่งไม่ว่าจะเป็นออร์โทไบคิวโพลาสามเหลี่ยม (triangular orthobicupola: J27) หรือคิวบอกทาฮีดรอน (cuboctahedron) ก็ตาม มาแทรกแอนติปริซึมหกเหลี่ยม (hexagonal antiprism) ลงไประหว่างกลาง และบิดปลายข้างหนึ่งเล็กน้อยให้เข้ามุมกับแอนติปริซึม (30 องศา) ซึ่งทำให้รูปทรงนี้เป็นรูปทรงที่มี 2 แบบเกลียว คือเกลียวที่สามารถหมุนปลายไปทางซ้ายและทางขวา รูปทรงนี้มีหน้ารูปสามเหลี่ยมด้านเท่า 20 หน้า หน้ารูปสี่เหลี่ยมจัตุรัส 6 หน้า รวม 26 หน้า มี 18 จุดยอด 42 ขอบ และเป็นทรงตันจอห์นสันหมายเลข 44 (Johnson solid: J44)

## ดูเพิ่ม
* ลำดับทรงตันจอห์นสัน
** ไจโรไบโรทันดาห้าเหลี่ยมอีลองเกต (elongated pentagonal gyrobirotunda: J43)
** ไบคิวโพลาสี่เหลี่ยมจัตุรัสไจโรอีลองเกต (gyroelongated square bicupola: J45)

## แหล่งข้อมูลอื่น
* 
* 

หมวดหมู่:ทรงหลายหน้า
หมวดหมู่:ทรงตันจอห์นสัน